Imhotepas - Vikipedija

# Imhotepas

### Straipsnis iš Vikipedijos, laisvosios enciklopedijos.

Imhotepas

Imhotepas („Ateinantis su šviesa“, ang. - Imhotep, egip. - ii-m-ḥtp) – egiptiečių architektas. Gydytojas, raštininkas, žynys, astrologas, poetas, viziris, šventikas ir vyriausiasis patarėjas, gyvenęs 2635 - 2595 m. pr. m. e. (kai kuriais šaltiniais 2667 - 2648), po savo mirties tapęs Egipto medicinos dievu. Žymiausias jo kūrinys – pirmoji laiptuota piramidė pasaulyje (Džoserio piramidė).

## [taisyti] Architektas

Imhotepas — mitais apipinta asmenybė, per savo gyvenimą buvo įvaldęs ne vieną profesiją, bet geriausiai jis yra žinomas kaip pirmas tikras architektas istorijoje, suformavęs architektūrą kaip mokslą bei amatą. Ir tai yra suprantama, žinant, kad jis yra kilęs iš Mendes provincijoje gyvenusios Khreduonkhos (Khredu-ankh) bei architekto Kanoferio šeimos (nors jis taip pat yra kildinamas iš Egipto mitologijos veikėjo Ptacho (Ptach)). Gimęs Ankhtovės miestelyje, Ineb-Hedj (Memfio) pakraštyje jau būdamas mažų dienų Inhotepas pasižymėjo išskirtinėmis vadovavimo savybėmis bei žingeidumu.

## [taisyti] Džoserio piramidė

Džoserio piramidė - pirmoji pasaulyje piramidė bei seniausias akmeninis monumentinis pastatas žinomas šiais laikais. Ji buvo pastatyta apie 2630 - 2611 m. pr. m. e. Sacharos dykumoje pagerbti trečiosios dinastijos Egipto karalių bei pirmąjį, vadinamosios Senosios Karalystės valdovą, Džoserį. Imhotepas pirmą kartą istorijoje panaudojo akmeninės-luitinės statybos būdą (anksčiau buvo statoma iš džiovinų molio plytų) ir sukūrė šedevrą, kuriuo stebisi net šių laikų technologai – šešių mastabų, 62 metrų aukščio, apie 900 000 tonų sveriantį statinį bei visą jį supantį kompleksą.

## [taisyti] Nebaigtoji piramidė

Nors ir nėra dar galutinai įrodyta, bet, ko gero, yra išlikęs dar vienas Imhotepo suprojektuotas kūrinys: Sekhemkheto (Sekhemkhet) nepabaigta pirmidė. Jo vardas yra įrašytas ant šiaurinės paradinės statinio sienos.

## [taisyti] Medikas

Manoma, jog Imhotepas yra garsiojo Edvino Smito Papiruso, pirmojo žmonijos istorijoje medicininio dokumento, autorius, taip pat Memfio medicinos mokyklos įkurėjas. Dar tris tūkstančius metų po jo miries Egipte jį garbino kaip gydimo dievą, o Graikai jį tapatino su savuoju medicinos dievu Asklepiju.

## [taisyti] Imhotepas šiomis dienomis

Šis genialus žmogus išlieka viena iš paslaptingiausių asmenybių. Garsioji Stephen Sommers kino juosta „Mumija“ (The Mummy) bei jos tęsiniai pasakoja būtent apie mistiškąjį Imhotepą. Kuriami taip pat dokumentiiai filmai (pavyzdžiui, „The Lost Mummy Of Imhotep“), rašomos knygos, moksliniai darbai.

## [taisyti] Kapas

Miręs prieš puspenkto tūkstančių metų Imhotepas su savim nusisenešė ir paslaptį, kaip buvo pastatytos pirmosios piramidės Žemėje. Archeologai, karštligiškai ieškantys jo kapavietės, mano, jog ta paslaptis glūdi kartu su jo mumija. Filosofijos daktaras, vienas žymiausių Gizos piramidžių tyrinėtojų bei Egipto paminklosaugininkų Zahi Hawass tegia, kad „jeigu Sakaros paslaptys atskleis Imhotetepo kapavietę, tai būtų pagrindinis šimtmečio atradimas, apie kurį kalbėtų visi ir vusur“. Ir yra pagrindo manyni, kad Imhotepas buvo palaidotas šalia savo šedevro bei faraono, kuriam tarnavo, kapo. Džoserio piramidę supančios teritorijos yra taposius nuolatinėmis kasinėjimo vietomis ir nors buvo surasta nuorodų, galinčių atskleisti Imhotepo kapavietę, šio pusiau dievo, pusiau žmogaus paskutinio atilsio vieta vis dar lieka paslaptis.

Rodomas puslapis "http://lt.wikipedia.org../../../i/m/h/Imhotepas.html"

Kategorijos: Egiptiečių dievai | Senovės Egiptas

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- বাংলা
- Català
- Česky
- Dansk
- Deutsch
- English
- Español
- Suomi
- Français
- Magyar
- Bahasa Indonesia
- Italiano
- Latina
- Bahasa Melayu
- Nederlands
- Polski
- Português
- Română
- Русский
- Sicilianu
- Srpskohrvatski / Српскохрватски
- Slovenščina
- Svenska
- ไทย
- Türkçe
- 中文